da da de da da da en en da da da da da da da da da da da da da da da da da nb da ka da da sv da it en da en en da
Europas Solkonge og Vestager, der blev konkurrencekommissær, men tabte konkurrencen | DANMARKSBLOGGEN
Bloggen om Danmark, Danskerne og Danskheden
Udgivet den 10. september 2014 af admin
For nylig præsenterede EU-kommissionens formand Jean-Claude Juncker sin nye kommission, som han har valgt at kalde Juncker-kommissionen med vanlig sans for at sætte sig selv og sin egen magt i centrum.
For når man hørte på Junckers fremlæggelse, stod det helt klart, at her var en mand, der mener, at EU – og især EU-kommissionen med ham selv i spidsen – skal bestemme alle de store linjer i Europa, når det drejer sig om økonomi, strategi og andre geopolitiske emner.
Så kan de lokale myndigheder – som Juncker kaldte de nationale parlamenter – bestemme detaljerne.
Dét er mere end skræmmende med sådan en mand i spidsen for EU.
Juncker ser tilsyneladende sig selv om en EU-Solkonge, der står for alle de overordnede beslutninger i Europa.
Og det er så i denne magtens hvepserede, at Vestager bliver konkurrencekommissær. En post, der nok er tung, men så er den heller ikke tungere. Hun er heller ikke engang blevet en af de syv nye næstformænd. Så konklusionen står klart:
Vestager blev konkurrencekommissær, men hun tabte konkurrencen om magten i Bruxelles.
Ærgerligt for Vestager på den personlige bane, men ligegyldigt for Europa – og for Danmark. EU-kommissærerne arbejder nemlig ikke på at fremme nationale interesser.
For os i Danmark – og i Europa – er det et langt større problem, at EU har taget yderligere en skarp drejning væk fra det, som Europas befolkninger vil og tilkendegav ved parlamentsvalget for få måneder siden: Nemlig mindre EU og mere national selvbestemmelse, selvom vi selvfølgelig stadig skal handle sammen og stadig være forpligtede på hinanden.
Så det var ikke kun Vestager, men også og især demokratiet, der tabte i dag …
Skrevet af: Dorte J. Thorsen, indehaver af og redaktør på Danmarksbloggen.dk
Dette indlæg blev udgivet i Dagens dagsorden, Danmark i udlandet, Politik og tagget Danmark, demokrati, EU, EU-kommisionen, Jean-Claude Juncker, kommissær, konkurrence, konkurrence-kommisær, Margrethe Vestager, næstformand, Solkonge af admin. Bogmærk permalinket.
1 thought on “Europas Solkonge og Vestager, der blev konkurrencekommissær, men tabte konkurrencen”
Maria, 11. september 2014 kl. 10:07 skriver:
Juncker som Solkonge? Passer meget godt. Han er i gang med retorisk at gøre EU-unionen til det styrende i Europa. Det er meget skidt
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Gem mit navn, mail og websted i denne browser til næste gang jeg kommenterer.